Sommeren 1942 ble Milorg i Drammen rullet opp av Gestapo, etter Torbjørn Gützler Gulbrandsen hadde blitt arrestert og samarbeidet med Gestapo. Møyen og hans «ordonnans», Erling Lorentzen, ble nesten tatt. Gestaposjefen Siegfried Wolfgang Fehmer sto selv på døren til leiligheten til Knut Møyen på Majorstuen, Oslo. Hans kone "Lulle" lurte Fehmer. Møyen klarte å flykte til Sverige og derfra videre til London. Da han gikk i dekning var det vel 20 000 mann i Milorg. Hans «skygge» og stedfortreder Jens Christian Hauge overtok da som leder.